ড্রিউ ব্যারিমোর
ব্যারিমোর ১৯৭৫ সালের ২২ ফেব্রুয়ারি যুক্তরাষ্ট্রের ক্যালিফোর্নিয়া প্রদেশের কালভার সিটিতে জন্ম গ্রহণ করেন। তাঁর বাবা জন ড্রিউ ব্যারিমোর ছিলেন একজন আমেরিকান অভিনেতা এবং মা অভিনেত্রী ইডিকো জেইড ব্যারিমোর (জন্মসূত্রে: মার্কো)-এর জন্ম হয়েছিলো পশ্চিম জার্মানির ব্রান্নেবার্গ-এ। তাঁর জন্মের পর তাঁর বাবা-মার বিচ্ছেদ ঘটে।
বিল বোস
২৫ জুলাই, ১৯০৮ তারিখে ইল্যান্ডে বিল বোসের জন্ম। বাবা জন বোস ল্যাঙ্কাশায়ার ও ইয়র্কশায়ার রেলওয়েতে চাকুরী করতেন। ফলে তাঁদের পরিবারকে প্রায়শঃই জায়গা বদল করতে হতো। ১৯১৪ সালে তাঁরা লিডসের আর্মলি এলাকায় বসবাস করতে থাকেন। সেখানে তিনি মালামাল নিয়ন্ত্রকের দায়িত্ব পান। ১৯৪৯ সালে নিজের আত্মজীবনীমূলকগ্রন্থ ‘এক্সপ্রেস ডেলিভারিজে’ বোস লিখেছেন যে, পেশাদার ক্রিকেটার হবার কোন স্বপ্ন শৈশবকালে রোপন করেননি। নিতান্তই আকস্মিকভাবে এ খেলায় ঢুকে পড়েছেন। অন্যান্য বালকের সাথে রাস্তায় ক্রিকেট খেলতেন ও ঐ সময় থেকেই বাড়ীর কাছাকাছি থাকা স্থানীয় আর্মলি ক্লাবের পক্ষে খেলার স্বপ্ন দেখতেন। আর্মলির পেস বোলার টমি ড্রেককে আদর্শ হিসেবে মানতেন ও তাঁর বোলিং ভঙ্গিমা অনুকরণের সিদ্ধান্ত নেন। ফলশ্রুতিতে শীর্ষস্থানীয় বোলার হওয়া সত্ত্বেও সর্বদাই টমি ড্রেকের বোলিংয়ের ধরনের কাছাকাছি পর্যায়ে থাকতো। ক্রিকেটে আর্মলি পার্ক কাউন্সিল স্কুল ও ওয়েস্ট লিডস হাই স্কুল - এ দুটি বিদ্যালয়ের প্রতিনিধিত্ব করেছেন বিল বোস। শেষেরটিতে হ্যাট্রিক লাভের পর স্কুল ক্যাপ পান।